
	Odluka
o visini turističke pristojbe za općine i gradove na 
području Varaždinske županije za 2028. godinu 

	VARAŽDINSKA ŽUPANIJA
Upravni odjel za gospodarstvo i europske poslove

	
Početak savjetovanja
03. studenoga 2026.
	
Završetak savjetovanja
18. studenoga 2026.



RAZLOG DONOŠENJA
	Odredbom članka 15. Zakona o turističkoj pristojbi ("Narodne novine" br. 52/19, 32/20, 42/20, dalje: Zakon) određeno je da odluku o visini turističke pristojbe po osobi i noćenju, visini godišnjeg paušalnog iznosa turističke pristojbe i visini godišnjeg paušalnog iznosa turističke pristojbe za općine i gradove na svom području, uz mišljenje lokalnih turističkih zajednica, donosi županijska skupština.
Sukladno stavku 3. članka 32., Odluka o visini turističke pristojbe za općine i gradove na području Varaždinske županije koja će se odnositi na pristojbu od 2028. godine pa nadalje, mora se donijeti i objaviti na mrežnim stranicama županije do 31. siječnja 2027. godine za sljedeću godinu.



Pozivamo predstavnike zainteresirane javnosti da najkasnije do 18. studenoga 2026.   dostave svoje komentare na Odluke o visini turističke pristojbe za općine i gradove na području Varaždinske županije za 2028. godinu putem OBRASCA za savjetovanje na e-mail: petra.martak@vzz.hr. 
Po završetku savjetovanja, svi pristigli doprinosi biti će javno dostupni na internetskoj stranici Varaždinske županije. 
Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnije Odluke o visini turističke pristojbe za općine i gradove na području Varaždinske županije za 2028. godinu!
